bromerte flammehemmere
Store norske leksikon,Realfag,Kjemi,Uorganisk kjemi
Bromerte flammehemmere er kjemiske forbindelser som blant annet inneholder brom. Bromerte flammehemmere ble tilsatt tekstiler, plast, elektroniske kretskort, bilinnredninger og isolasjonsmaterialer for å hindre at produktene tar fyr. Bromerte flammehemmere kan gi alvorlige skader på både mennesker og miljø.
Noen eksempler på slike bromholdige stoffer er dekabromodifenyleter (DBDPE), heksabromsyklododekan (HBCD), oktabromdifenyleter (OBDPE), pentabromdifenyleter (PBDPE) og 2,2',6,6'-tetrabrombisfenol A (TBBPA).Bromerte flammehemmere transporteres og lagres i dyr og mennesker. Den norske handlingsplanen innebærer blant annet at alt avfall som inneholder bromerte flammehemmere regnes som farlig avfall (spesialavfall) fra 1. januar 2004 og at flere er blitt forbudt. Les mer i Store norske leksikon bromerte flammehemmere (SML-artikkel)